text: रूद्रप्रयाग के जिलाधिकारी मंगेश घिल्डियाल ने बताया कि लगातार हिमपात होने से पूर्व मुख्यमंत्री हरीश रावत, राज्यसभा सदस्य प्रदीप टम्टा और स्थानीय विधायक मनोज रावत सहित आधा दर्जन से अधिक कांग्रेसी नेता भी केदारनाथ धाम में फंस गए हैं। उन्होंने बताया कि श्रद्धालुओं को मौसम के साफ होने तक ​लिंचौली और भीमबली जैसे यात्रा पड़ावों पर प्रतीक्षा करने को कहा गया है। उन्होंने बताया कि वर्तमान में केदारनाथ धाम में बर्फ की दो-तीन इंच की परत जमी हुई है।